b'\n_START_ARTICLE_\nMichael Halliday\n_START_SECTION_\n\xc5\xbdivljenjepis\n_START_PARAGRAPH_\nRodil se je v Leedsu, Anglija, kjer je tudi odra\xc5\xa1\xc4\x8dal. Ljubezen do jezika sta mu negovala star\xc5\xa1a in u\xc4\x8diteljica angle\xc5\xa1\xc4\x8dine. \xc5\xa0tudiral je kitaj\xc5\xa1\xc4\x8dino na Univerzi v Londonu in na Kitajskem. Doktorat s podro\xc4\x8dja kitajskega jezikoslovja je pridobil na Univerzi v Cambridgeu. Halliday se je po 13. letih pou\xc4\x8devanja kitaj\xc5\xa1\xc4\x8dine usmeril v novo podro\xc4\x8dje jezikoslovja._NEWLINE_Leta 1961 je izdal teorijo o sistemsko funkcionalnem jezikoslovju in sistemsko funkcionalni slovnici. Pri projektu je sodeloval z angle\xc5\xa1kim profesorjem J.R. Firthom in skupino evropskih jezikoslovcev iz pra\xc5\xa1ke \xc5\xa1ole._NEWLINE_Pou\xc4\x8deval je na \xc5\xa1tevilnih priznanih univerzah, kot so Univerza Indiane, Stanford, Univerza v Illinoisu, Univerza v Essexu in Univerza v Sydneyju. Upokojil se je leta 1987 in ostal v Avstraliji, kjer je \xc5\xbeivel z \xc5\xbeeno Ruqaiya Hasan.'